ফ্যাশনেবল আবার দেশীয় ঘরানার-এমন ব্যাগ কিনতে চাইলে চলে যেতে পারেন ঢাকার গুলশান-২-এর পিংক সিটি শপিং মলের এনা লা মোডে। সম্পূর্ণ দেশীয় উপাদান দিয়ে তৈরি বিভিন্ন ডিজাইনের ব্যাগ হলো এখানকার ব্যাগের বিশেষত্ব।  এনা লা মোডের স্বত্বাধিকারী ও ডিজাইনার আনিকা ওসমান বলেন, চামড়া, জামদানি, কাতান, বেনারসি আর বাটিক তো আমাদের ঐতিহ্যের অংশ। আর এসব উপাদানে তৈরি ব্যাগগুলো বেশ বর্ণিল। তাই খুব সহজেই বৈশাখের প্রথম দিনের পোশাকের সঙ্গে এই ব্যাগগুলো মানিয়ে যায়।